‘Padwoede’: Saak teen 2 broers uitgestel | Netwerk24
Die Haaie verwelkom twee Springbokke terug op hul plaasvervangersbank vir hul eerste tuiswedstryd in vanjaar se Superrugby-reeks Saterdag teen die Blues.
As die Openbare Beleggingskorporasie van sy effekte in Eskom omskakel na ekwiteit, kan dit óf die beste winskopie tot nog toe wees, of die vinnigste verlies.
Woolies: ‘Ons het foute gemaak’, verlaag dividend
Die Woolworths-groep het Donderdag met die bekendstelling van sy halfjaarresultate erken “foute is die afgelope tyd gemaak” wat sy vertoning beïnvloed het.
Wolfgat, in Paternoster is Maandagaand in Parys, Frankryk aangewys as die beste restaurant ter wêreld. Murray La Vita het in November 2018 met Kobus Van der Merwe, eienaar en sjef, gesels.
Bekroonde ‘Eighth Grade’ Vrydag op die kringloop
’n Skrale drie rolprente begin Vrydag in die bioskope wys.
‘Padwoede’: Saak teen 2 broers uitgestel
Deur Hanti Otto 15 November 2017 17:45
Twee broers wat glo in ’n beweerde padwoedevoorval ’n vrou geslaan en haar kar beskadig het, het Woensdag vlugtig in die landdroshof in Pretoria verskyn.
Lukas Louis Muller (46) en David Benjamin Muller (42) woon, luidens die klagstaat, by dieselfde adres in Lyttelton, Centurion.
Hulle is op 30 Oktober in hegtenis geneem op aanklagte van opsetlike saakbeskadiging en aanranding, waarna hulle later op waarskuwing vrygelaat is.
Een van die mans het toe glo haar foon gegryp en dit stukkend gegooi en haar in die gesig geslaan.
Die broers het na bewering op Saterdag 28 Oktober in Eldoraigne, ook in Centurion, die venster van Precious Belinda Dinake se kar, sowel as haar selfoon, beskadig en haar, luidens die klagstaat, met die vuis geslaan.
Tydens hul hofverskyning Woensdag het Maggie Sekati, die aanklaer, gevra dat die saak tot later die maand uitgestel word vir verdere ondersoek.
Daar is glo videobeeldmateriaal van die voorval beskikbaar, sowel as ’n mediese vorm oor Dinake se beserings.
“Daar is nog ’n verklaring van een getuie uitstaande,” het Sekati verduidelik.
Dinake het, volgens TimesLIVE, aangevoer dat sy die dag van die voorval stadig gery het omdat daar baie verkeer op die pad was en sy nie vinniger kon ry nie.
Die voertuig agter haar het haar glo uit die baan probeer druk, getoet en toe haar kar van agter af begin stamp.
Volgens haar het die voertuig later verbygekom en in die proses haar kar geskraap.
“Hulle (die twee mans in die ander voertuig) het stilgehou, uitgeklim en na my gestap. Hulle het teen die karvensters geslaan en geskree en toe weggestap.
“Ek het uitgeklim want ek wou foto’s van hul kar neem,” het Dinake aan TimesLIVE gesê.
Landdros Estelle van Biljon het Woensdag die saak finaal uitgestel vir verdere ondersoek en die beskuldigdes gewaarsku op weer op 23 November in die hof te verskyn.
Meer oor: Lyttelton | Centurion | Skade | Aanranding | Padwoede | Motor
Waar kom padwoede vandaan?
Porsche-bestuurder bedank ná ‘padwoede’
Porsche-bestuurder geskors, kry doodsdreigemente
Kyk: Stamp my Porsche, dan breek ek jou Range Rover